CELEX: 31991R0841
Language: el
Date: 1991-04-04 00:00:00
Title: Κανονισμός (ΕΟΚ) αριθ. 841/91 της Επιτροπής της 4ης Απριλίου 1991 για παράταση του κανονισμού (ΕΟΚ) αριθ. 3714/90 περί μεταβατικών μέτρων που εφαρμόζονται στις συναλλαγές ορισμένων αλιευτικών προϊόντων με τη Σοβιετική Ένωση μετά τη γερμανική ενοποίηση

Avis juridique important

|

31991R0841

Κανονισμός (ΕΟΚ) αριθ. 841/91 της Επιτροπής της 4ης Απριλίου 1991 για παράταση του κανονισμού (ΕΟΚ) αριθ. 3714/90 περί μεταβατικών μέτρων που εφαρμόζονται στις συναλλαγές ορισμένων αλιευτικών προϊόντων με τη Σοβιετική Ένωση μετά τη γερμανική ενοποίηση  

Επίσημη Εφημερίδα αριθ. L 085 της 05/04/1991 σ. 0024 - 0024

ΚΑΝΟΝΙΣΜΟΣ ( ΕΟΚ ) αριθ . 841/91 ΤΗΣ ΕΠΙΤΡΟΠΗΣ  της 4ης Απριλίου 1991  για παράταση του κανονισμού ( ΕΟΚ ) αριθ . 3714/90 περί μεταβατικών μέτρων που εφαρμόζονται στις συναλλαγές ορισμένων αλιευτικών προϊόντων με τη Σοβιετική Ένωση μετά τη γερμανική  ενοποίησηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3571/90 του Συμβουλίου της 4ης Δεκεμβρίου 1990 σχετικά με την εφαρμογή της κοινής αλιευτικής πολιτικής στην πρώην Λαοκρατική Δημοκρατία της Γερμανίας ( 1 ), και ιδίως το άρθρο 4,  Εκτιμώντας :  ότι ο κανονισμός ( ΕΟΚ ) αριθ . 3714/90 της Επιτροπής της 19ης Δεκεμβρίου 1990 περί μεταβατικών μέτρων που εφαρμόζονται στις συναλλαγές ορισμένων αλιευτικών προϊόντων με τη Σοβιετική Ένωση μετά τη γερμανική ενοποίηση ( 2 ) επέτρεψε, υπό ορισμένους όρους, στη  Γερμανία να διατηρήσει μια επιστροφή κατά την εξαγωγή προς τη Σοβιετική Ένωση 7 651 τόνων ιχθύων γλυκού ύδατος, κατά την περίοδο από 3 Οκτωβρίου έως 31 Δεκεμβρίου 1990 -  ότι, ωστόσο, λόγω των προβλημάτων αποθεματοποίησης και μεταφοράς στη Σοβιετική Ένωση ένα σημαντικό μέρος της προβλεπόμενης ποσότητας δεν μπόρεσε να παραδοθεί -  ότι, για να εξασφαλιστεί η σταθερότητα της κοινοτικής αγοράς, πρέπει να επιτραπεί η παράταση της ισχύος του μέτρου για περίοδο τεσσάρων μηνών -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Με την επιφύλαξη της τήρησης των όρων που αναφέρονται στο άρθρο 1 του κανονισμού ( ΕΟΚ ) αριθ . 3714/90, η ισχύς της άδειας που αναφέρεται στο εν λόγω άρθρο παρατείνεται μέχρι τις 31 Μαΐου 1991 .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 4 Απριλίου 1991 . Για την Επιτροπή  Manuel MARIN  Αντιπρόεδρος  ( 1 ) ΕΕ αριθ . L 353 της 17 . 12 . 1990, σ . 10 . ( 2 ) ΕΕ αριθ . L 358 της 21 . 12 . 1990, σ . 36 .